Váš list číslo/zo dňa Naše číslo -/-

*Hospodársky subjekt pôsobiaci na relevantnom trhu*

Vybavuje/linka Bratislava

Ing. Peter Polyák 1.08.2023

peter.polyak@nczisk.sk

Vec

**Prieskum trhu - Výzva na predloženie indikatívnej cenovej ponuky za účelom stanovenia predpokladanej hodnoty zákazky (PHZ)**

Vážený pán/Vážená pani,

žiadam Vás o predloženie indikatívnej cenovej ponuky pre potreby stanovenia predpokladanej hodnoty zákazky (PHZ) v súlade s § 6 ods. 1 zákona č. 343/2015 Z. z. o verejnom obstarávaní (ďalej len „ZVO“) na predmet zákazky: **„Tlačový systém (PHZ).“**

Cenovú ponuku je potrebné zaslať v štruktúre uvedenej v prílohe tejto výzvy najneskôr do **25.08.2023 do 10.00 hod**., a to výlučne elektronickou formou prostredníctvom systému Josephine.

Na základe predložených indikatívnych cenových ponúk v prieskume trhu zostaví Národné centrum zdravotníckych informácií ako verejný obstarávateľ v zmysle ZVO predpokladanú hodnotu zákazky potrebnú k spusteniu procesu obstarávania zákazky. **Predloženie ponuky je indikatívne a do budúcna nekonštatuje konflikt záujmov a nebráni hospodárskemu subjektu zúčastniť sa zadávania zákazky na vyššie uvedený predmet zákazky po jeho vyhlásení.**

Verejný obstarávateľ upozorňuje, že opis predmetu zákazky uvedený v prílohe nie je pre verejného obstarávateľa záväzný a vo vyhlásenom verejnom obstarávaní môže obsahovať úpravy a upresnenia.

Ďalšie informácie k výzve sú uvedené v prílohe tejto výzvy.

# VÝZVA NA PREDLOŽENIE PONUKY (PRIESKUM TRHU)

Podľa § 6 ods. 1 zákona č. 343/2015 Z. z. o verejnom obstarávaní

## 1. Názov predmetu zákazky

**„Tlačový systém (PHZ).“**

## 2. Druh zákazky

Tovar

**3. Identifikácia verejného obstarávateľa :**

|  |  |
| --- | --- |
| Obchodné meno / Názov | Národné centrum zdravotníckych informácií |
| Poštová adresa | Lazaretská 26, 811 09 Bratislava 1 |
| IČO | 00165387 |
| Kontaktná osoba | Ing. Peter Polyák |
| e-mail | peter.polyak@nczisk.sk |
| adresa hlavnej stránky verejného obstarávateľa /URL/ | www.nczisk.sk |

## 4. Stručný opis predmetu zákazky

Predmetom dodávky je kompletné riešenie pre správu tlače a digitalizovaných dokumentov multifunkčných zariadení typu I. a II. vrátane multifunkčných zariadení v majetku obstarávateľa ( zoznam MFZ je uvedený nižšie ), vrátane inštalácie v mieste obstarávateľa. Na kompletné dielo obstarávateľ požaduje záruku minimálne 2 roky. Funkčná a technická špecifikácia predmetu zákazky tvorí prílohu č.1 Predpokladaná hodnota zákazky tvorí prílohu č. 2.

**5. Spoločný slovník obstarávania**

|  |  |
| --- | --- |
| **CPV podľa slovníka** | **Predmet** |
| 30232100-5 | Tlačiarne a zapisovače |
| 30000000-9 | Kancelárske a počítacie stroje |
| 30200000-1 | Počítačové zariadenia a spotrebný materiál |

**6. Miesto a termín poskytnutia služby:**

Miestom plnenia je sídlo verejného obstarávateľa: Národné centrum zdravotníckych informácií, Lazaretská 26, 811 09 Bratislava.

## 7. Spôsob určenia ceny

(Indikatívna) cena za predmet zákazky musí byť stanovená v zmysle zákona č. 18/1996 Z. z. o cenách v znení neskorších predpisov. Navrhovaná cena musí byť v súlade s § 2 citovaného zákona o cenách založená na cene obchodného alebo sprostredkovateľského výkonu, ekonomicky oprávnených nákladoch a primeranom zisku.

Navrhovaná cena musí byť vyjadrená v eurách v súlade so zákonom č. 659/2007 Z. z. o zavedení meny euro v Slovenskej republike a o zmene a doplnení niektorých zákonov v znení neskorších predpisov a Vyhlášok č. 97/ 2008 Z. z. a 75/2008 Z. z.

Návrh indikatívnej ceny musí obsahovať všetky predpokladané náklady spojené s plnením predmetu zákazky.

Pri tvorbe cenovej ponuky je potrebné zohľadniť aj:

* primeranosť jej stanovenia na základe vzniknutých nákladov a primeranosť zisku,
* súvisiace služby

**Verejný obstarávateľ požaduje predložiť vyplnenú / nacenenú tabuľku č. 1 tejto výzvy vo formáte XLS a PDF pri zohľadnení opisu predmetu zákazky uvedeného v Prílohe č. 1**

**8. Možnosť predloženia variantných riešení:**

Verejný obstarávateľ neumožňuje predložiť variantné riešenia.

1. **Lehota na predkladanie ponuky**

Lehota na predkladanie indikatívnych cenových ponúk je do: **25.08.2023 do 10.00 hod.**

## 10. Platobné podmienky

Platba bude realizovaná formou bezhotovostného platobného styku na základe daňového dokladu vystaveného poskytovateľom, splatnosť ktorého je do 30 kalendárnych dní odo dňa preukázateľného doručenia príslušnej faktúry verejnému obstarávateľovi/objednávateľovi. Verejný obstarávateľ neposkytuje preddavky, ani zálohové platby.

## 11. Spôsob predloženia indikatívnej ponuky

**Prostredníctvom systému Josephine** umiestnenom na webovej adrese <https://josephine.proebiz.com/> a to v rámci záložky prislúchajúcej prieskumu trhu na predmet zákazky.

**12. Ďalšie súvisiace informácie:**

Predloženie ponuky je indikatívne a do budúcna nekonštatuje konflikt záujmov a nebráni hospodárskemu subjektu zúčastniť sa zadávania zákazky na vyššie uvedený predmet zákazky po jeho vyhlásení.

Prílohy:

* + Príloha č. 1 Opis predmetu zákazky
  + Príloha č. 2 Cenová tabuľka

Príloha č. 1

**OPIS PREDMETU ZÁKAZKY**

Predmetom dodávky je kompletné ​​riešenie pre správu tlače a digitalizovaných dokumentov multifunkčných zariadení typu I. a II. vrátane multifunkčných zariadení v majetku obstarávateľa ( zoznam MFZ je uvedený nižšie ), vrátane inštalácie v mieste obstarávateľa. Na kompletné dielo obstarávateľ požaduje záruku minimálne 2 roky.

**Popis SW a jeho využitie**

Predmetom dodávky je softvérové ​​riešenie, ktoré podporuje infraštruktúru pre správu tlače a digitalizáciu dokumentov pri zaistení bezpečnosti dokumentov a vyššej produktivity v rozsahu minimálne 8 multifunkčných zariadení, vrátane multifunkčných zariadení, ktoré sú už v majetku obstarávateľa, pre minimálne 350 užívateľov. Technické riešenie musí umožňovať minimálne 50 súbežne bežiacich operácií (tlač, skenovanie, kopírovanie). Umožňuje tiež presné vyčíslenie nákladov podľa projektov, užívateľov. Technické riešenie umožňuje účtovať za tlač, kopírovanie a skenovanie v rámci všetkých spravovaných integrovaných zariadení. Podporuje efektívne zjednodušenie tlačových služieb, skenovania a kopírovania vrátane ponuky zoznamu kontaktov (adresátov) alebo predvoleným úložísk.

**Požiadavky**

* Kompletný prehľad nielen o tlačových nákladoch s rozdelením na jednotlivé lokality, zariadenie, oddelenie či užívateľa.
* Automatické spracovanie dokumentov pomocou skenovacích procesov s podporou čiarových kódov či zónového OCR.
* Nastavenie obmedzenia použitia farby pri tlači a kopírovaní na zabezpečenie minimalizácie nákladov.
* Tlač na ktoromkoľvek zariadení s možnosťou nastavenia dokončovacích funkcií ako zošívanie alebo obojstrannú tlač priamo na zariadení.
* Skenovanie dokumentov jedným kliknutím do Wordu alebo prehľadávateľného PDF priamo na zariadení.
* Tlač dokumentov z mobilných zariadení s podporou formátu MS Office a PDF.
* Zabezpečenie zariadenia a dokumentov do doby prihlásenia na konkrétnom zariadení pomocou karty ( Unigue 125 kHz ), PINu alebo mena a hesla.
* Možnosť kontroly tlačených dokumentov administrátorom s údajmi o danej úlohe ako počet strán alebo náhľad dokumentu.
* Nastavenie prístupových práv k tlači, skenovaniu, kopírovaniu pre jednotlivé oddelenia alebo osoby.
* Nastavenie a ovládanie SW cez webové rozhranie
* Prevádzka na vlastných tlačových serveroch zadávateľa.

Zoznam multifunkčných zariadení v majetku obstarávateľa ( na ktoré požaduje obstarávateľ dodať USB čítačky kariet Unigue 125 kHz ) , všetky nižšie uvedené zariadenia musia byt kompatibilne s požadovaným SW:

3 x HP LaserJet Enterprise M527dn  
3 x Xerox VersaLink C405DN  
1 x Xerox WorkCentre 7225  
1 x Xerox WorkCentre 7835  
1 x Xerox AltaLink C8035

|  |  |
| --- | --- |
| **Multifunkčné zariadenie Typ I. - vyžaduje sa plná kompatibilita s obstarávaným softvérovým ​​riešením** | |
| **Názov** | **Požadované technické parametre pre 1 zariadenie** |
| **Rýchlosť** | Min. 43 str./min. čiernobielo a farebne |
| **Technológia tlače** | Led alebo laserová |
| **Pracovná záťaž** | Min. 120 000 str./mesiac |
| **Doporučený mesačný objem** | Min. 10 000 strán/mesiac |
| **Pevný disk** | Min. 250 GB HDD |
| **Procesor** | Min. 1,00 GHz |
| **Pamäť** | Min. 4 GB |
| **Ovládací panel** | Farebný dotykový display s uhlopriečkou min. 5“ |
| **Čítačka kariet** | min. schopnosť bezdotykového čítania kariet Unique o frekvenciách 125 kHz |
| **Pripojenie** | Ethernet 10/100/1000 Base-T, vysokorýchlostné rozhranie USB 3.0, Wi-Fi 802.11n, NFC |
| **Jazyky popisu stránky** | PCL 5e/PCL 6/PDF/XPS/TIFF/JPEG/HP-GL/Adobe PostScript 3 |
| **Funkcie tlače** | Automatická obojstranná tlač, tlač z USB, zabezpečená tlač, uložená úloha, identifikácia úloh, vytvorenie brožúry, uloženie a obnovenie nastavenia ovládača, obojsmerné informácie o stavu v reálnom čase, monitorovanie úloh, predvolené vynechanie prázdnych strán |
| **Rýchlosť vytlačenia prvej strany** | Max. 9 sekúnd farebne/ max. 9 sekúnd čiernobielo |
| **Rýchlosť kopírovania prvej strany** | Max. 7 sekúnd farebne/ max. 5 sekúnd čiernobielo |
| **Mobilná tlač** | Minimálne pre mobilne zariadenia a tablety s operačným systémom Andriod a IOS |
| **Rozlíšenie tlače (dpi)** | Min. 1200 x 2400 |
| **Rozlíšenie skeneru (dpi)** | Min. 600 x 600 |
| **Zásobník papiera** | Ručný podávač min. 140 listov, zásobník min. 500 listov |
| **Podporované formáty papiera** | Min. A4, A5, obálky, gramáž papiera min. 80g/m2 |
| **Funkcie skenovania** | Funkcie skenovania do domácej položky, Skenovanie do siete (prostredníctvom FTP nebo SMB), Skenovanie na USB, Skenovanie do emailu, Podporované formáty min. JPG, PDF, Heslom chránené PDF, Prehľadávateľné PDF, TIFF |
| **Zabezpečenie** | 256bitové šifrovanie AES, Prístupové prvky, Kontrolné prihlásenie, Automatické vytvorenie seba-podpísaného certifikátu, Overenie cesty certifikátu, Zoznam odvolaných certifikátov/Protokol OCSP, Detekcia externej falzifikácie programu (plugin XCP), Filtrovanie domén, FIPS 140-2, Overenie firmwaru, Filtrovanie IP adries, Okamžité prepísanie disku (doplnkový modul pro HDD), Sieťové prihlásenie, Filtrovanie portov, Oprávnenie podľa rolí, SNMPv3, Zabezpečená tlač, Správa bezpečnostných certifikátov, Sada Smart Card Enablement Kit (CAC/PIV/.NET), TLS/SSL |
| **Správa zariadenia** | podpora managementu cez min. webové rozhranie, automatické odosielanie mailu s hlásením o chybách, stavu spotrebného materiálu, možnosť pripojenia na print server. Možnosť vytvárania účtov užívateľov, ich správa LDAP, Vytvorenie vlastnej databázy užívateľa v rozhraní tlačiarne. |
| **Podpora ovládačov OS** | Min. Windows 8.1, Min. Windows Server 2008, Min. MAC OS X 10.1 |
| **Záruka** | Min. 2 roky |
| **Celkový počet požadovaných zariadení** | **4** |

|  |  |
| --- | --- |
| **Multifunkčné zariadenie Typ II. - vyžaduje sa plná kompatibilita s obstarávaným softvérovým ​​riešením** | |
| **Názov** | **Požadované technické parametre pre 1 zariadenie** |
| **Rýchlosť** | Min. 35 str./min. čiernobielo a farebne |
| **Technológia tlače** | Led alebo laserová |
| **Pracovná záťaž** | Min. 110 000 str./mesiac |
| **Doporučený mesačný objem** | Min. 12 000 strán/mesiac |
| **Pevný disk** | Min. 250 GB HDD |
| **Procesor** | Min. 1,90 GHz, min. 2MB Cache |
| **Pamäť** | Min. 8 GB |
| **Ovládací panel** | Farebný dotykový display s uhlopriečkou min. 10“ |
| **Čítačka kariet** | min. schopnosť bezdotykového čítania kariet Unique o frekvenciách 125 kHz |
| **Pripojenie** | Ethernet 10/100/1000 Base-T, USB min. 2.0, NFC |
| **Jazyky popisu stránky** | Adobe PostScript 3, Adobe PDF, PCL 5c/PCL 6, XPS |
| **Funkcie tlače** | Automatická obojstranná tlač, tlač z USB, vzorka, vlastná tlač, uložená úloha, tvorba brožúry, uloženie a obnova nastavení ovládača, úprava mierky, monitorovanie úlohy, predvolené nastavenia aplikácií, režim konceptu, funkcia obojstranného kopírovania |
| **Rýchlosť vytlačenia prvej strany** | Max. 6,5 sekundy farebne/ max. 5,5 sekundy čiernobielo |
| **Rýchlosť kopírovania prvej strany** | Max. 8,5 sekundy farebne/ max. 7 sekúnd čiernobielo |
| **Mobilná tlač** | Minimálne pre mobilne zariadenia a tablety s operačným systémom Andriod a IOS |
| **Rozlíšenie tlače (dpi)** | Min. 1200 x 2400 |
| **Rozlíšenie skeneru (dpi)** | Min. 600 x 600 |
| **Zásobník papiera** | Zásobník 1: min. 510 listov; vlastné veľkosti: 140 x 182 mm až 297 x 432 mm, 60 až 256 g/m2 Zásobník 2: min. 510 listov; vlastné veľkosti: 140 x 182 mm až SRA3, 60 až 256 g/m2 |
| **Ručný podávač** | Bočný podávač: min. 100 listov; vlastné veľkosti: 89 x 98 mm až 320 x 483 mm, 60 až 300 g/m² |
| **Automatický podávač** | Automatický obojstranný podávač dokumentov, podávač určený pre skenovanie viacstránkových dokumentov (min. 130 listov) |
| **Podporované formáty papiera** | Min. A3, A4, A5, obálky |
| **Funkcie skenovania** | Skenovanie do emailu, skenovanie do siete, skenovanie do domovskej zložky, skenovanie na USB, Podporované formáty min. PDF, XPS, JPG, TIFF |
| **Zabezpečenie** | AES 256-bitové šifrovanie (FIPS 140-2 compliant), Prístupové prvky, Kontrolné prihlásenie, Zašifrovaná zabezpečená tlač, Prepísanie HDD, Sieťové prihlásenie, Overovanie SHA-256, SNMPv3, Zabezpečený email, Zabezpečené skenovanie, TLS, Užívateľské oprávnenie |
| **Správa zariadenia** | podpora managementu cez min. webové rozhranie, automatické odosielanie mailu s hlásením o chybách, stavu spotrebného materiálu, možnosť pripojenia na print server. Možnosť vytvárania účtov užívateľov, ich správa LDAP, Vytvorenie vlastnej databázy užívateľa v rozhraní tlačiarne. |
| **Podpora ovládačov OS** | Min. Windows 8.1, Min. Windows Server 2008, Min. MAC OS X 10.1 |
| **Záruka** | Min. 2 roky s opravou v mieste inštalácie |
| **Celkový počet požadovaných zariadení** | **4** |